अगर हम पूरी दुनिया का नस्लीय वर्गीकरण करें तो मोटा-मोटी तीन इंसानी नस्लें दुनिया में पाई जाती हैं। इन्हें इनके रंगों से पहचाना जाता है: गोरे, काले, और पीले। यानी आर्यन, नीग्रोइड और मंगोलायड। मोटे तौर पर इन्हें रंगों के आधार पर पहचान भले ही दे दी गई हो, लेकिन शारीरिक बनावट और खासियतों के आधार पर भी वे एकदम अलग दिखाई पड़ते हैं। हालाँकि, इन नस्लों में कई छोटी-छोटी सहायक नस्लें मौजूद हैं। इनकी भी विभिन्नताएँ हैं। जैसे इथियोपिया और सोमालिया के काले लोग अपनी शारीरिक बनावट में ठीक वैसे ही नहीं हैं जैसे दक्षिण अफ्रीका के काले लोग हैं। इसी तरह, स्पेन के गोरे लोगों में और नार्वे और रूस के गोरे लोगों में शारीरिक विभिन्नताएँ मौजूद हैं। यही हाल, पीले लोगों का भी है। जापान के पीले लोगों में और म्याँमार के पीले लोगों में बारीक अंतर मौजूद हैं। लेकिन, इन विभिन्नताओं के बावजूद वे मोटा-मोटी एक इंसानी नस्ल के छाते में शामिल किए जाते हैं। इसे एक ही इंद्रधनुष के अलग-अलग रंग कहा जा सकता है। ऐसे ही, हम नस्ल के तौर पर भले ही अलग-अलग हों, लेकिन हमारी शारीरिक बनावट की समानताएँ हमें यह भी बताती हैं कि हम हैं एक ही जाति के। यानी मानव जाति के।